CRAI Biblioteca de Biologia: guia ràpida. Curs 2018-19
Author: CRAI Biblioteca de Biologia
Keywords: CRAI, formació d'usuaris, biblioteca, Biologia, Universitat de Barcelona, guies

Presentació
El CRAI Biblioteca de Biologia forma part, juntament amb la resta de biblioteques de la Universitat de Barcelona, del Centre de Recursos per a l’Aprenentatge i la Investigació (CRAI) i té com a objectiu cobrir les necessitats derivades de l'activitat docent i investigadora dels membres de la Universitat.
Disposa de 2.455 m2 distribuïts en dues plantes, i té al voltant de 450 punts de lectura.
L’accés és lliure, però molts dels serveis queden restringits als membres de la UB.
El fons està centrat en les àrees temàtiques de biologia, bioquímica, biotecnologia, biomedicina i medi ambient.
La biblioteca acull i conserva els arxius personals d’antics professors amb reconegut prestigi professional a escala internacional, com ara Ramon Margalef López i Antoni Prevosti Pelegrín, entre d’altres.
Cal destacar, també, l’Herbari docent, col·lecció de làmines amb les plantes més comunes de la nostra flora. S’actualitza regularment.

Normes bàsiques
Manteniu el SILENCI
Silencieu els dispositius mòbils
No reserveu seients
No mengeu ni beveu
Feu un ús responsable de l’equipament i de les instal·lacions

Localització

Adreça - Contacte - Horaris - Transports

Diagonal, 643 — 08028 Barcelona
934 021 567 — craibiologia@ub.edu
Horari: de dilluns a divendres, de 8 a 20 h
7, 33, 60, 63, 67, 75, 78, 113,
H6, L12, L14, L79, L97
Palau Reial
Trobareu tota la informació relativa al CRAI de la UB (serveis, recursos, horaris especials, preguntes més freqüents, etc.) al nostre web:
crai.ub.edu

© CRAI, curs 2018-19

Cercabib
Amb aquesta eina podeu fer cerques de manera simultània a tot el fons del CRAI al marge del suport, tipologia o de la ubicació del recurs. És a dir: llibres, revistes, articles de revista, tesis, audiovisuals i d’altres, independentment de si són recursos en paper o en format electrònic.

El meu compte
Podeu consultar i renovar els préstecs, desar cerques, crear alertes, reservar documents i sales de treball en grup. També podeu crear llistes de registres seleccionats, i veure l’historial de tots els documents trets en préstec.

Zona Wi-Fi i xarxa Eduroam
A tot el recinte hi ha servei de Wi-Fi, restringit als membres de la UB.
Alternativament, també podeu connectar-vos a Internet a través de la xarxa Eduroam, servei mundial de mobilitat segura desenvolupat per a la comunitat acadèmica i d’investigació.

Accés remot
El SIRE (servei intermediari d’accés als recursos electrònics) permet accedir, tant des del CRAI Biblioteca com des de fora, als recursos d’informació electrònics contractats pel CRAI de la UB. Restringit als membres de la UB.

Préstec
Cal presentar el Carnet UB.
Períodes de préstec:
Gomet verd: bibliografia recomanada (BR),
10 dies.
Gomet groc: cap de setmana.
Gomet vermell: exclòs de préstec.
Sense gomet: el període varia, segons el tipus d’usuari. (Estudiants de grau: 20 dies)
Renovacions i reserves: opció El meu compte, o bé al taulell o per telèfon.

Préstec de portàtils
Servei adreçat a membres UB i restringit al recinte del CRAI Biblioteca de Biologia.

Espais amb finalitats específiques
· 2 aules d’ordinadors
· 5 sales de treball en grup
· 6 taules de treball en grup (Sala de Lupes)
· 3 taules de treball en grup (Sala Multiús)
· 32 taules de treball individual
Cal reservar els espais de treball en grup amb antelació des del Cercabib, a través d’El meu compte.

Préstec consorciat (PUC)
Permet sol·licitar i tenir en préstec documents de les altres biblioteques del Consorci de Serveis Universitaris de Catalunya (CSUC). Servei gratuït.

Formació d’usuaris
La Biblioteca programa periòdicament formació sobre els serveis i recursos disponibles. Podeu sol·licitar sessions a mida i fer ús dels diversos materials de suport, accessibles en línia.

Servei d’Atenció als Usuaris
Servei virtual d’informació per a qualsevol qüestió sobre la biblioteca, el funcionament dels serveis i la cerca bibliogràfica.
Disponible 24 hores al dia, 7 dies a la setmana.

Còpies impreses
Des de qualsevol ordinador de la biblioteca es poden enviar ordres d’impressió cap al servei de copisteria de la facultat.

Codis i contrasenyes

Identificador UB
codi alfanumèric (al resguard de matrícula)
contrasenya
Identificador local
Es construeix afegint .alumnes a la part esquerra del correu
Exemple: jmartf006@alumnes.ub.edu
identificador: jmartf006.alumnes
Contrasenya
Per accedir als recursos i serveis que us ofereix el CRAI, feu servir l’ Identificador local